Diari Oficial de la Generalitat Valenciana


Sumari del DOGV 4170, del 17-01-2002 (2002/305)

RESOLUCIÓ de 10 de gener de 2002, de la consellera del Portaveu del Govern, per la qual es prorroguen les dues beques de pràctiques professionals de publicitat adjudicades en data 16 de març de 2001.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/305


Organisme emissor
:   Conselleria del Portaveu del Govern

Tipus de document
:   Resolució

RESOLUCIÓ de 10 de gener de 2002, de la consellera del Portaveu del Govern, per la qual es prorroguen les dues beques de pràctiques professionals de publicitat adjudicades en data 16 de març de 2001. [2002/305]
  
Antecedents de fet
  
Per Ordre de 20 de desembre de 2000, de la Conselleria del Portaveu del Govern, (publicada al DOGV núm. 3911 de 5 de gener de 2001), es van convocar dues beques per a la realització de pràctiques professionals de publicitat i es van aprovar les bases per a la seua concessió.
  
Dites beques es van adjudicar per Resolució de la Secretaria General de la Presidència, de data 16 de març de 2001, iniciant-se el període de benefici l'1 d'abril de 2000 i finalitzant el 31 de desembre del mateix any, segons el que preveu la Base 3a de la convocatòria.
  
Que donat el nombre de sol·licituds que és previsible que es presenten i la duració del procés selectiu, l'adjudicació de les beques corresponents a la convocatòria de 2002 es produirà durant el primer trimestre de l'exercici.
  
Que perquè no es produïsca una interrupció entre els períodes de benefici de les convocatòries de beques corresponents als exercicis de 2001 i de 2002, i atés que la Conselleria del Portaveu del Govern precisa comptar a diari amb els serveis desenvolupats pel personal becari, procedeix la pròrroga del període de gaudi de 2001, durant el primer trimestre de 2002, en tant es produïsca l'adjudicació de la convocatòria de beques del pròxim exercici.
  
Fonaments jurídics
  
Primer
  
L'article 3 del Decret 13/1999, de 30 de juliol, del president de la Generalitat Valenciana, sobre delegació de competències.
  
Segon
  
El Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
Tercer
  
L'Ordre de 24 de juliol de 2000, de la Conselleria del Portaveu del Govern, per la qual es deleguen determinades atribucions en el secretari general de la Presidència.
  
Per tant, resolc:
  
Primer
  
Prorrogar el període de benefici de les beques de la convocatòria de 2001 fins que es produïsca la incorporació dels becaris corresponents a la convocatòria de 2001, sent el termini màxim de pròrroga de 3 mesos, per un import de tres mil quatre-cents vint-i-cinc euros amb setanta-set cèntims (3.425,77 euros), equivalent a 570.000 PTA, i aquesta queda condicionada a l'efectiva existència de consignació pressupostària suficient a càrrec dels crèdits de la línia T2400000 de l'aplicació pressupostària 54.05.570.34.8 del Pressupost de la Generalitat Valenciana per a l'any 2002 o el seu equivalent.
  
Contra aquesta resolució que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els article 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que s'utilitze qualsevol altra via que es considere oportuna.